text: Tusindvis af cigaretter stjålet
  16 juni 2014 kl. 12.27
  Fra en lastbil, der stod parkeret i Padborg, er der i weekenden stjålet næsten 6.7 tons cigaretter.
  Lastbilen skulle være kørt syd på i morges med cigaretterne. De har en værdi på 688.000 euro.
  Politiet har ingen spor, og hører meget gerne fra nogen, der ved noget. Politiet har tlf. 114.
  - Vi undrer os over, at nogen vidste besked om de mange cigaretter, siger vicepolitikommisær Anders Hansen fra Aabenraa.
  